40/2018.(V.15.) határozat:
/Napirend elfogadásáról/

Jászjákóhalma Község Önkormányzatának Képviselő-testülete a 2018. május 15-i soros testületi ülésének napirendi pontjait elfogadta.


41/2018. (V.15.) határozat:
/„A közrend, közbiztonság és a közlekedésbiztonság helyzete Jászjákóhalmán” című beszámoló elfogadásáról/

Jászjákóhalma Község Önkormányzatának Képviselő-testülete a Jászberényi Rendőrkapitányság fenti tárgyú beszámolóját elfogadja.


42/2018. (V.15.) határozat:
/A 2017. évi gyermekjóléti és gyermekvédelmi feladatok ellátásáról szóló beszámoló elfogadásáról/

Jászjákóhalma Község Önkormányzatának Képviselő-testülete a gyermekjóléti és gyermekvédelmi feladatok ellátását Jászjákóhalma településen megfelelőnek ítéli meg, ezért elfogadja a 2017. évről készített beszámolót, az alábbi célkitűzésekkel:

1. Folyamatosan figyelemmel kell kísérni a településen élő gyermekek szociális helyzetét, veszélyeztetettségét.

1. Törekedni kell az érintett szülőkkel történő szoros napi kapcsolattartásra és az együttműködés kialakítására.

1. Továbbra is fontos feladat az észlelő és jelzőrendszerrel történő együttműködés kereteinek folyamatos javítása, fejlesztése, továbbá szorosabb kapcsolat kialakítása a karitatív és segítő tevékenységet ellátó civil szervezetekkel, egyházakkal, keresve a közös együttműködést a családokat segítő eszközök és lehetőségek szélesítése érdekében.

Felelős: jegyző
Határidő: értelemszerűen.



43/2018. (V.15.) határozat:
[bookmark: _Hlk513017902]/Polgárőrség részére kamerarendszer javításának támogatásáról szóló 11/2017. (III.13.) határozat módosításáról/

[bookmark: _Hlk501366528]Jászjákóhalma Község Önkormányzatának Képviselő-testülete a Polgárőrség részére kamerarendszer javításának támogatásáról szóló 11/2017. (III.13.) határozatát (továbbiakban Határozat) az alábbiak szerint módosítja:

A Határozat 1. bekezdésében a „368.460.-Ft” szövegrész helyébe a „368.460.-Ft+ÁFA, összesen 467.944,-Ft, azaz Négyszázhatvanhétezer-kilencszáznegyvennégy forint” szöveg lép.

A Határozat módosítással nem érintett részei változatlan formában hatályban maradnak.

A Képviselő-testület felhatalmazza a polgármestert, hogy az ÁFA összegének, a 99.484,-Ft, azaz Kilencvenkilencezer-négyszáznyolcvannégy forintnak az utalása felől intézkedjen.

Határidő: soron kívül
Felelős: Terjéki Tünde polgármester



44/2018. (V.15.) határozat
/A Polgárőr Egyesülettel együttműködési megállapodás jóváhagyásáról/

Jászjákóhalma Község Önkormányzatának Képviselő-testülete hozzájárul a határozat mellékletét képező együttműködési megállapodás megkötéséhez a Jászjákóhalma Polgárőr Egyesülettel.

A Képviselő-testület felhatalmazza a polgármestert a szükséges intézkedések megtételére.

Határidő: azonnal
Felelős: polgármester.



45/2018.(V.15.) határozat:
/Interpellációra adott válaszokról/

Jászjákóhalma Község Önkormányzatának Képviselő-testülete az interpellációkra adott válaszokat elfogadta.



46/2018.(V.15.) határozat:
/ Beszámoló a polgármester két ülés között végzett munkájáról /
	
Jászjákóhalma Község Önkormányzatának Képviselő-testülete a két ülés között végzett munkáról szóló polgármesteri beszámolót elfogadta.



47/2018.(V.15.) határozat:
/Beszámoló az alpolgármester két ülés között végzett munkájáról /
	
Jászjákóhalma Község Önkormányzati Képviselő-testülete a két ülés között történt fontosabb eseményekről, intézkedésekről szóló alpolgármesteri beszámolót elfogadja.



48/2018. (V.15.) határozat:
/Az Önkormányzat 2017. évi belső ellenőrzési tervének teljesüléséről, az ellenőrzés során tapasztaltakról készített ellenőrzési jelentés elfogadásáról/

Jászjákóhalma Község Önkormányzatának Képviselő-testülete az Önkormányzat 2017. évi belső ellenőrzési tervének teljesüléséről, az ellenőrzés során tapasztaltakról készített – a határozat mellékletét képező – ellenőrzési jelentést elfogadja azzal, hogy a belső ellenőr jelentésében foglaltakat az illetékes ügyintézők a hatályos jogszabályi kereteket betartva hajtsák végre.

Felelős: jegyző, Polgármesteri Hivatal Pénzügyi ügyintézője
Határidő: 2018. május 31.



49/2018. (V.15.) határozat:
/A Poldermann Júlia Óvoda támogatásáról (óvodai fejlesztés)/

Jászjákóhalma Község Önkormányzatának Képviselő-testülete a 2018. évi költségvetés szociális kerete terhére 1.291.500,-Ft, azaz Egymillió-kettőszázkilencvenegyezer-ötszáz forint támogatást nyújt a Poldermann Júlia Óvodának (székhelye: 5121 Jászjákóhalma, Fő út 54.) a sajátos nevelési igényű, és hátrányos helyzetű gyermekek megfelelő fejlesztésének biztosítására.

A támogatási összeget legkésőbb 2018. december 31. napjáig lehet felhasználni. Az összegről Jászjákóhalma Község Önkormányzata nevére kiállított, eredeti számlát kell benyújtani a Polgármesteri Hivatal Pénzügyi ügyintézőjéhez.

A Képviselő-testület felhatalmazza a polgármestert a szükséges intézkedések megtételére.

Határidő: 2018. december 31.
Felelős: polgármester.



50/2018. (V.15.) határozat:
/Jászsági Általános Iskola IV. Béla Általános Iskolai Tagintézménye támogatásáról (erdei iskola)/

Jászjákóhalma Község Önkormányzatának Képviselő-testülete a 2018. évi költségvetés szociális kerete terhére 390.500,-Ft, azaz Háromszázkilencvenezer-ötszáz forint támogatást nyújt a Jászsági Általános Iskola IV. Béla Általános Iskolai Tagintézményének (székhelye: 5121 Jászjákóhalma, Fő út 48-50.) az erdei iskola keretében tanulmányi kiránduláson részt vevő Jászjákóhalmán tanuló, hátrányos helyzetű és szociálisan rászoruló 25 fő általános iskolás gyermek utazási, szállás, étkezési és programköltségeinek (belépődíjak) biztosítására.

A általános iskola a támogatás összegének rendeltetésszerű felhasználásáról 2018. május 30. napjáig az Önkormányzat felé elszámolni köteles az alábbi módon: a számlák eredeti példányára az iskola rávezeti: „Felhasználva Jászjákóhalma Község Önkormányzata 50/2018. (V.15.) határozatában biztosított támogatás terhére.”. Az így záradékolt számlák eredeti példányának bemutatásával számol el az általános iskola az Önkormányzat felé.

A Képviselő-testület felhatalmazza a polgármestert a szükséges intézkedések megtételére.

Határidő: 2018. május 30.
Felelős: polgármester.



51/2018. (V.15.) határozat:
/Pénzügyi adminisztrációs feladatok ellátására eseti megbízási szerződés 
megkötéséről/

Jászjákóhalma Község Önkormányzatának Képviselő-testülete az Önkormányzat pénzügyi adminisztrációs feladatainak ellátására megbízza Peredi Beatrix, 5124 Jászágó, Arany János u. 18. szám alatti lakost, valamint Sasné Szöllősi Anita 5144 Jászboldogháza, Tavasz utca 4. szám alatti lakost 4.390,-Ft/óra + járulék eseti megbízási díjért.

A Képviselő-testület felhatalmazza Terjéki Tünde polgármestert a szükséges megbízási szerződések aláírására.

Határidő: azonnal
Felelős: polgármester, jegyző


52/2018. (V.15.) határozat:
/Jászjákóhalma Község Önkormányzat tulajdonát képező jászjákóhalmai 016/13 hrsz-ú ingatlanra vonatkozó vételi ajánlat elutasításáról/

Jászjákóhalma Község Önkormányzatának Képviselő-testülete Lukácsi Zoltánné jászjákóhalmai lakosnak a Jászjákóhalma Község Önkormányzat tulajdonát képező, Jászjákóhalma 016/13 hrsz-ú, saját használatú út megjelölésű ingatlanra vonatkozóan tett vételi ajánlatát elutasítja.
[bookmark: _GoBack]
Határidő: azonnal
Felelős: polgármester.


